پاکستان اور ترکی کی مشترکہ فوجی مشقوں کا اختتام

پاکستان اور ترکی کی مشترکہ فوجی مشقیں اتاترک 11 تربیلا میں اختتام پذیر ہو گئیں۔

خبر کا کوڈ: 4287

تاریخ: 21 February 2021 - 17:18

مقدس دفاع نیوز ایجنسی  کی رپورٹ کے مطابق فوجی مشقوں میں انسداد دہشت گردی آپریشنز خصوصی اہمیت کے حامل تھے، کارڈن اور سرچ آپریشن بھی شامل تھے، دونوں ممالک کی اسپیشل فورسز نے آبادی والے علاقوں کی کلیئرنس کی مشقیں بھی کیں۔

فوجی مشقوں میں ترکی کی خصوصی فورسز اور پاکستان کی ایس ایس جی نے حصہ لیا۔

آئی ایس پی آر کے مطابق انسپکٹر جنرل ٹریننگ اینڈ ایویلیوایشن لیفٹیننٹ جنرل سید محمد عدنان نے بطور مہمان خصوصی اختتامی تقریب میں شرکت کی، تقریب میں میجر جنرل ایمری ٹانک کی سربراہی میں ترکی سے ایک اعلی سطحی فوجی وفد بھی شریک ہوا۔